open-index/open-wikipedia-markdown huggingface dataset:
Gustaf Molander

**Gustaf Molander** (18. marraskuuta 1888 Helsinki – 19. kesäkuuta 1973 Tukholma) oli Suomessa syntynyt ruotsalainen elokuvaohjaaja. Hänen vanhempansa olivat teatteriohjaaja Harald Molander ja laulaja-näyttelijä Lydia Molander. 

Molander syntyi Helsingissä, jossa hänen isänsä työskenteli Ruotsalaisessa teatterissa. Hän opiskeli vuosina 1907–1909 Tukholman Kuninkaallisessa draamateatterissa ja näytteli sen jälkeen Ruotsalaisessa teatterissa vuoteen 1913 saakka, jonka jälkeen hän muutti pysyvästi Ruotsiin. Vuodet 1913–1926 Molander oli kiinnitettynä Kuninkaalliseen draamateatteriin.

Näyttelijänä työskennellessään hän laati elokuvakäsikirjoituksia Victor Sjöströmille sekä suomalaissyntyiselle Mauritz Stillerille ja pääsi vuonna 1920 ohjaamaan ensimmäisen elokuvansa Svensk Filmindustri -yhtiölle. Molander teki vuoteen 1956 mennessä yli 60 elokuvaa, jonka jälkeen hän ohjasi vielä kahdeksan televisioelokuvaa Ruotsin televisiolle. Molanderin tunnetuimpiin elokuviin kuuluu vuonna 1936 ensi-iltansa saanut *[[Intermezzo (elokuva)|Intermezzo]]*, joka oli Ingrid Bergmanin kansainvälinen läpimurtoelokuva. Vuonna 1956 hän ohjasi elokuvan *[[Laulu tulipunaisesta kukasta (vuoden 1956 elokuva)|Laulu tulipunaisesta kukasta]]* pohjautuen Johannes Linnankosken samannimiseen romaaniin.

Gustaf Molanderin lapset suuntautuivat isänsä tavoin elokuva-alalle. Harald Molander tunnettiin elokuvatuottajana ja Jan Molander näyttelijänä. Myös Molanderin ensimmäinen vaimo Karin Molander oli näyttelijä.

## Lähteet
*Svensk Filmdatabas

## Aiheesta muualla
*Gustaf Molander Internet Movie Databasessa
The Adventures of Ichabod and Mr. Toad

**The Adventures of Ichabod and Mr. Toad** (tunnettu suomeksi myös nimellä **Herra Rupikonna ja Iisoppi Kurkinen**) on Disneyn elokuva vuodelta 1949. Elokuvassa yhdistetään animaatiota ja näytelmäelokuvaa. Elokuvan alkuosa *Kaislikossa suhisee* perustuu Kenneth Grahamen samannimiseen kirjaan ja loppuosa *Päätön ratsumies* perustuu Washington Irvingin novelliin ”The Legend of Sleepy Hollow”. Kertojina toimivat Basil Rathbone ja Bing Crosby.

Elokuvasta on käytetty myös suomenkielisiä nimiä *Herra Rupikonna ja Iisoppi Kurkinen* sekä *Kaislikossa suhisee*, mutta kansallisfilmografia Elonet käyttää siitä suomeksikin alkuperäistä nimeä.

*Päätön ratsumies* -osio jälkiäänitettiin suomeksi 1990-luvun loppupuolella *[[Prinssi ja kerjäläispoika (elokuva)|Prinssi ja kerjäläispoika]]* -lyhytelokuvan VHS-julkaisuun.

## Ääninäyttelijät
### ''Kaislikossa suhisee'' (''The Wind In The Willows'')
* Basil Rathbone – kertoja, poliisi 
* Eric Blore – herra Rupikonna
* J. Pat O’Malley – Cyril Proudbottom
* John McLeish – syyttäjä
* Colin Campbell – Myyrä 
* Campbell Grant – Mäyrä 
* Claude Allister – Rotta
* Leslie Dennison – tuomari
* Leslie Dennison ja Edmond Stevens – näädät
* Oliver Wallace – herra Winkie

### ''Päätön ratsumies (The Legend of Sleepy Hollow)''
* Bing Crosby – kertoja, Ichabod Crane, Brom Bones
* Pinto Colvig – Daredevil (Bromin hevonen), Ichabodin huuto
* Clarence Nash – Old Gunpowder (Ichabodin hevonen) 
* Billy Bletcher – päätön ratsumies

### Suomenkieliset äänet, ''Päätön ratsumies''
* Seppo Mäki – kertoja, koulumestari Kuukkeli Kuu (Ichabod Crane), Tarmo (Brom Bones) 
*Päättömän ratsumiehen* suomenkielisen version kuorossa laulavat Ulla Renko, Päivi Granström, Päivi Hilska, Leena Liimatainen, Matti Holi, Topi Lehtipuu ja Markku Pihlaja, ja sen on kääntänyt ja ohjannut Heikki Lehtosaari.

## Lähteet

## Aiheesta muualla
*
Valtakunnanosa. Suurvalta ja valtakunnan hajoaminen 1560–1812

**Valtakunnanosa. Suurvalta ja valtakunnan hajoaminen 1560–1812** () on toinen osa Svenska litteratursällskapet i Finlandin julkaisemasta neliosaisesta teossarjasta *Suomen ruotsalainen historia*, jonka aiheena on ruotsalaisuus Suomen historiassa. Åbo Akademin Pohjoismaiden historian professorin Nils Erik Villstrandin kirjoittama kirja ilmestyi ruotsiksi vuonna 2009 ja suomeksi Jussi T. Lappalaisen ja Hannes Virrankosken kääntämänä vuonna 2012. Teossarjan ensimmäinen osa, Kari Tarkiaisen kirjoittama *[[Ruotsin Itämaa. Esihistoriasta Kustaa Vaasaan]]*, ilmestyi ruotsiksi vuonna 2008 ja suomeksi vuonna 2010.

## Lähteet

## Aiheesta muualla
*013
*
*
Belgian Grand Prix 2014

**Belgian Grand Prix 2014** (virallisesti **2014 Formula 1 Shell Belgian Grand Prix**) oli Formula 1 -kauden 2014 12. osakilpailu, joka ajettiin 24. elokuuta Circuit de Spa-Francorchamps'n moottoriradalla Belgiassa. Kilpailu oli samalla historian 70. Belgian Grand Prix.

## Viikonlopun aikataulu ja sää

## Ennakkotunnelmia
Ennen viikonlopun alkua Caterham -talli vahvisti kolminkertaisen Le Mansin 24 tunnin ajon voittajan André Lottererin tekevän F1-debyyttinsä korvaten tallissa Kamui Kobayashin. Torstaina Marussia -talli tiedotti Alexander Rossin korvaavan Max Chiltonin, kun Marussialla oli kiistaa rahasta.

## Vapaat harjoitukset
Perjantain ensimmäisissa vapaissa harjoituksissa nopeinta vauhti piti yllä Mercedeksen Nico Rosberg ajalla 1.51,577. Harjoitusten jälkeen Marussia ilmoitti että Max Chiltonin rahoitus oli kunnossa ja Chilton pääsi rattiin toisista harjoituksista eteenpäin.

Perjantain toisissa vapaissa harjoituksissa nopein oli Mercedeksen Lewis Hamilton ajalla 1.49,189. Ferrarin Kimi Räikkönen kärsi ongelmista autonsa moottorin pätkimisen kanssa. Red Bullin Sebastian Vettel jäi ilman aikaa kun hänen autoonsa vaihdettiin moottori. Lotuksen Pastor Maldonado romutti autonsa heti harjoitusten alussa, kun hän menetti autonsa hallinnan radan yhdeksännen mutkan ulostulossa ajauduttua hieman radan ulkopuolelle pyörähtämällä keula edellä päin reuna-aitaa.

Lauantain kolmansissa harjoituksissa nopein oli Williamsin Valtteri Bottas ajalla 1.49,465. Harjoitukset aloitettiin sateen jäljiltä kostealla radalla, mutta loppua kohden rata kuivui sen verran, että kuljettajat vaihtoivat kuivan kelin renkaisiin.

## Aika-ajot
### Tulokset

## Kilpailu
Kilpailun voittoon ajoi Red Bullin Daniel Ricciardo, jolle voitto oli kauden kolmas ja toinen peräkkäinen. Voitto oli myös Ricciardon uran kolmas. Red Bullille kyseessä oli tallin 50:s voitto. Williamsin Valtteri Bottas ajoi kolmanneksi ja Ferrarin Kimi Räikkönen neljänneksi.

Red Bullin voitettua valmistajan palkinnon otti palkintokorokkeella vastaan Adrian Newey. Kuljettajien haastattelut palkintokorokkeella suoritti Eddie Jordan.

### Tulokset

* Kevin Magnussen sijoittui kuudenneksi, mutta sai 20 sekunnin aikasakon pakotettuan Fernando Alonson ulos radalta.

### Johtokierrokset

## Lähteet
Kuuraketti (täsmennyssivu)

**Kuuraketti** tarkoittaa seuraavia:

* *[[Kuuraketti (kirja)|Kuuraketti]]*, Ian Flemingin James Bond -romaani
* *[[Kuuraketti]]*, Lewis Gilbertin ohjaama James Bond -elokuva
* Saturn V -raketti.
Findhorn

**Findhorn** () on kylä Morayn hallintoalueella Skotlannissa. Se sijaitsee Findhorninlahden itäosassa, viisi kilometriä luoteeseen Kinlossista. Paikkakunta tunnetaan erityisesti kylän eteläpuolella sijaitsevasta Findhornin new age -henkisestä ekoyhteisöstä, jonka perustivat Eileen ja Peter Caddy sekä Dorothy Maclean vuonna 1962. 

Nykyisin Findhornissa on noin 350 pysyvää asukasta ja tuhansia tilapäisesti asuvia. Findhornin new age -yhteisö on laajentunut vuosien varrella ja tunnetaan nyt nimellä Findhornin ekokylä.

## Lähteet

## Aiheesta muualla
Mnemesis

__NOTOC__
**Mnemesis** on tanskalaisen industrial metal -yhtye Mnemicin järjestyksessään viides studioalbumi. Se julkaistiin vuonna 2012 levymerkillä Nuclear Blast.

## Kappaleet

#
#
#
#
#
#
#
#
#
#
#

## Kokoonpano
* Guillaume Bideau – laulu
* Mircea Gabriel Eftemie – kitara
* Victor-Ray Salomonsen – kitara
* Simone Bertozzi – bassokitara
* Brian Larsen – rummut

### Tuotanto
* Tue Madsen – tuottaja
* Metastazis – grafiikka

## Arvostelut
* Kaaoszine: 7/10
* PopMatters: 

## Lähteet

## Aiheesta muualla
* Mnemesis discogs.com -sivustolla
Aleksi Laine (jääkiekkoilija)

**Aleksi Laine** (s. 23. helmikuuta 1995 Pori) on suomalainen jääkiekkopuolustaja.

## Ura
Laine on Porin Ässien oma kasvatti. Hän voitti C-nuorten SM-pronssia vuonna 2011 ja A-nuorten SM-pronssia kaudella 2013-2014. Laine debytoi Ässien SM-liigajoukkueessa kaudella 2013–2014. Hän pelasi ensimmäisen liigaottelunsa runkosarjan viimeisellä kierroksella 13. maaliskuuta 2014 vieraissa Pelicansia vastaan. Laine pelasi kauden aikana miesten pelejä myös kaksi ottelua lainalla II-divisioonajoukkue Karhu HT:ssä. Noissa otteluissa hän hankki pistetililleen yhden syöttöpisteen.

## Tilastot

## Lähteet
*

### Viitteet
Mikko Lehtonen

**Mikko Lehtonen** voi tarkoittaa seuraavia henkilöitä:

* Mikko Lehtonen, vuonna 1978 syntynyt suomalainen jääkiekkoilija, pelipaikaltaan puolustaja
* Mikko Lehtonen, vuonna 1987 syntynyt suomalainen jääkiekkoilija, pelipaikaltaan hyökkääjä
* Mikko Lehtonen, vuonna 1994 syntynyt suomalainen jääkiekkoilija, pelipaikaltaan puolustaja
* Mikko S. Lehtonen, suomalainen mediakulttuurin professori
* Mikko J. Lehtonen, suomalainen kirjailija ja some-vaikuttaja

## Lähteet
The Long Road South

**Tho Long Road South** on suomalaisen groove metal -yhtye Dark Days Aheadin esikoisalbumi. Se julkaistiin vuonna 2012 levymerkillä Inverse Records.

## Kappaleet
#
#
#
#
#
#
#
#
#

## Kokoonpano
* Tony Kaikkonen – laulu
* Jarkko Petosalmi – kitara
* Jari Huttunen – kitara
* Jukka Salonen – bassokitara
* Ville Sivonen – rummut

## Arvostelut
* Imperiumi.net: 8–
* Kaaoszine: 8/10
* Miasma: 
* Noise.fi: 

## Aiheesta muualla
* 
* 

## Lähteet
Ruotsin Itämaa. Esihistoriasta Kustaa Vaasaan

**Ruotsin Itämaa. Esihistoriasta Kustaa Vaasaan** () on ensimmäinen osa Svenska litteratursällskapet i Finlandin julkaisemasta neliosaisesta teossarjasta *Suomen ruotsalainen historia*, jonka aiheena on ruotsalaisuus Suomen historiassa. Vuonna 2008 ruotsiksi ja vuonna 2010 suomeksi ilmestyneen kirjan on kirjoittanut ja suomentanut Kari Tarkiainen. Teossarjan toinen osa, Nils Erik Villstrandin kirjoittama *[[Valtakunnanosa. Suurvalta ja valtakunnan hajoaminen 1560–1812]]* ilmestyi ruotsiksi vuonna 2010 ja suomeksi vuonna 2012.

## Lähteet

## Aiheesta muualla
*
*
*
*
* Mirkka Lappalainen: Mitä on Suomen ruotsalainen historia? (tilaajille) Helsingin sanomat 1.5.2008.
Reset (Profane Omenin albumi)

**Reset** on suomalaisen Profane Omenin neljäs studioalbumi, joka julkaistiin 14. maaliskuuta 2014.

## Kappaleet
#
#
#
#
#
#
#
#
#

## Kokoonpano
* Jules Näveri – laulu
* Williami Kurki – kitara
* Antti Kokkonen – kitara, taustalaulu
* Antti Seroff – bassokitara
* Samuli Mikkonen – rummut

## Arvostelut
* Imperiumi.net: 
* Kaaoszine: 

## Lähteet

## Aiheesta muualla
* 
*
Käsky palata järjestykseen

**Käsky palata järjestykseen** oli kokouksen puheenjohtajalle lainsäädännön nojalla suotu kurinpitokeino, jota hän saattoi käyttää valvoessaan järjestystä ja pyrkiessään estämään sananvapauden väärinkäyttämistä. Vuonna 1907 säädetty laki yleisistä kokouksista määritteli, ettei yleisenä kokouksena pidetty sellaista kokoontumista, johon oli sallittu vain sellaisten henkilöiden osallistua, jotka oli kutsuttu henkilökohtaisesti tai kuuluivat yhdistykseen, jonka kaikki jäsenet olivat saaneet kutsun. Laki määräsi puheenjohtajan ylläpitämään yleisessä kokouksessa järjestystä ja kieltämään sellaisen puheen pitämisen tai päätöksen tekemisen, joka sisältää ilmeisen rangaistavan teon tai kehotuksen sellaiseen tekoon. Lain yleisistä kokouksista kumosi kokoontumislaki, joka tuli voimaan 1999.

Vuoden 1906 valtiopäiväjärjestys määräsi, että kansanedustajan tuli esiintyä vakaasti ja arvokkaasti eduskunnan täysi-istunnossa. Kenenkään ei tullut käyttää loukkaavia, pilkallisia tai muuten sopimattomia sanoja hallituksesta tai henkilöistä. Jos joku tätä vastaan rikkoi, tuli puhemiehen kutsua hänet järjestykseen. Jos puhuja ei siitä muuttanut ilmaisuaan sopivaksi, tuli puhemiehen kieltää edustajaa puhumasta. Eduskunnalla oli valta tutkia, tuliko järjestystä rikkoneen edustajan saada puhemieheltä nuhteet tai varoituksen tai määräaikainen kielto osallistumisesta eduskunnan istuntoihin tai oliko edustaja pantava syytteeseen tuomioistuimessa vai annetaanko asian raueta.

Samat määräykset sisältyivät vuoden 1928 valtiopäiväjärjestykseen. Sen kumosi vuonna 2000 voimaan tullut nykyinen perustuslaki. Siinä ei enää käytetä sanoja järjestykseen palaaminen, vaan puhemies voi huomauttaa edustajaa sopimattomasta puheesta tai kieltää tätä jatkamasta puhettaan. Eduskunta voi langettaa varoituksen toistuvasti järjestystä rikkoneelle edustajalle tai estää enintään kahdeksi viikoksi hänen osallistumisensa eduskunnan istuntoihin.

## Lähteet
Italian Grand Prix 2014

**Italian Grand Prix 2014** (virallisesti **Formula 1 Gran Premio d’Italia 2014**) oli Formula 1 -kauden 2014 13. osakilpailu, joka ajettiin 7. syyskuuta Monzan moottoriradalla Italiassa. 

## Viikonlopun aikataulu ja sää

## Vapaat harjoitukset
Lotuksen kolmoskuljettaja Charles Pic ajoi perjantain ensimmäisissä vapaissa harjoituksissa Romain Grosjeanin tilalla. Force Indian Daniel Juncadella ajoi Sergio Pérezin tilalla, Sauberin Giedo van der Garde ajoi Adrian Sutilin tilalla ja Caterhamin Roberto Merhi ajoi Kamui Kobayashin tilalla.

## Tulokset
### Aika-ajo

* Daniil Kvjatin sijoitusta pudotettiin kymmenellä lähtöruudulla, koska hän joutui ottamaan käyttöön ylimääräisen moottorin.

### Kilpailu

* Marcus Ericsson joutui lähtemään kilpailuun varikolta, koska hän ei noudattanut keltaisia lippuja lauantain harjoituksissa.
* Kevin Magnussen sijoittui seitsemänneksi, mutta sai viiden sekunnin aikarangaistuksen puskettuaan Valtteri Bottaksen ulos radalta.
* Esteban Gutiérrez sijoittui 19:nneksi, mutta sai 20 sekunnin aikarangaistuksen kolarista Romain Grosjeanin kanssa.

### Johtokierrokset

## Muuta
* Felipe Massan ensimmäinen palkintosija sitten Espanjan GP:n 2013.
* Fernando Alonson ensimmäinen keskeytys sitten Malesian GP:n 2013.

## Katso myös
* GP2 Italian Grand Prix 2014
* GP3 Italian Grand Prix 2014

## Lähteet

## Aiheesta muualla
Aljaksandra Sasnovitš

**Aljaksandra Sasnovitš** (s. 22. maaliskuuta 1994 Minsk) on valkovenäläinen tennispelaaja. Parhaimmillaan hän on ollut kaksinpelissä WTA-listan sijalla 30 syyskuussa 2018. Hän on voittanut urallaan 11 ITF-turnausta kaksinpelissä ja seitsemän ITF-turnausta nelinpelissä.

Sasnovitš edusti Valko-Venäjän Fed Cup -joukkuetta ensimmäisen kerran vuonna 2012.

## Lähteet

## Aiheesta muualla
*
*
Oršan taistelut

**Oršan taistelut** olivat toisessa maailmansodassa Oršan lähistöllä talvella 1943 käytyjä Saksan ja Neuvostoliiton joukkojen välisiä taisteluita. Saksalaiset olivat vallanneet Oršan 16. heinäkuuta 1941. Kaupunki oli tärkeä liikenteen solmukohta, jota kautta kulki reitit Leningradista Kiovaan ja Minskistä Moskovaan. Operaatio Taifuunin epäonnistuttua talvella 1941 Saksan keskustan armeijaryhmä oli ryhmittynyt puolustukseen rintaman keskiosissa. Vuoden 1942 aikana saksalaiset rakensivat alueelle huomattavia puolustusasemia. Etelän armeijaryhmän jouduttua perääntymään vuonna 1943 puna-armeija alkoi suunnitella Valko-Venäjän vapauttamista. Taistelut Oršan lähistöllä alkoivat 12. lokakuuta 1943 ja päättyivät 19. marraskuuta 1943. Saksalaiset estivät puna-armeijan murtautumisen linjojensa läpi, mutta etelän armeijaryhmän kukistumisen ja Ukrainan tärkeiden teollisuusalueiden valtauksen ansiosta puna-armeija sai mahdollisuuden operaatioiden jatkamiseen.
Jovana Jakšić

**Jovana Jakšić** (s. 30. syyskuuta 1993 Belgrad) on serbialainen tennispelaaja. Parhaimmillaan hän on ollut kaksinpelissä WTA-listan sijalla 102 toukokuussa 2014. Hän on voittanut urallaan 14 ITF-turnausta kaksinpelissä.

Vuonna 2013 Jakšić pelasi WTA-turnauksen pääsarjassa Monterreyssä sekä Kantonissa. Grand Slam -turnauksen pääsarjassa hän pelasi ensimmäisen kerran Ranskan avoimissa 2014.

## Lähteet

## Aiheesta muualla
*Jovana Jakšićin kotisivut 
*
*
Saksan Grand Prix 2014

**Saksan Grand Prix 2014** (virallisesti **2014 Formula 1 Grosser Preis Santander von Deutschland**) oli Formula 1 -kauden 2014 yhdeksäs osakilpailu, joka ajettiin 20. heinäkuuta Hockenheimringin moottoriradalla Hockenheimissa, Saksassa. 

## Viikonlopun aikataulu ja sää

## Aika-ajot
### Tulokset

* Esteban Gutiérrezin sijoitusta pudotettiin kolmella lähtöruudulla edellisen kilpailun kolaroinnin takia.
* Lewis Hamiltonin sijoitusta pudotettiin viidellä lähtöruudulla vaihdelaatikon vaihtamisen takia.

## Kilpailu
Kilpailun voitti paalupaikalta startannut Mercedeksen Nico Rosberg. Toiseksi sijoittui Williamsin Valtteri Bottas. Kolmanneksi ajoi 20. lähtöruudusta startannut Mercedeksen Lewis Hamilton. Palkintokorokkeella kuljettajien haastattelut suoritti Kai Ebel.

### Tulokset

* Marcus Ericsson lähti kilpailuun varikolta autoon tehtyjen muutosten takia.

## Lähteet

* http://www.formula1.com/races/in_detail/germany_925/circuit_diagram.html 
* http://www.mtv.fi/sport/f1/gp.shtml/saksa/ 

## Aiheesta muualla
* Saksan GP 2014 - F1-ruutu
Diano d’Alba

**Diano d’Alba** on kunta Italiassa Piemonten alueella sijaitsevassa Cuneon maakunnassa. 

Diano d’Albassa on runsaasti viininviljelyä sekä siihen liittyvää turismia. Kunnasta osa kuuluu Barolo-viinin tuotantoalueeseen. Myös DOCG-viini Dolcetto di Diano d'Alba tehdään Diano d’Albassa.

Diano d'Alba rajoittuu seuraaviin kuntiin: Alba, Benevello, Grinzane Cavour, Montelupo Albese, Rodello ja Serralunga d'Alba.

## Lähteet
Yhdistyneiden kansakuntien asuinyhdyskuntaohjelma

**YK:n asuinyhdyskuntaohjelma** eli **Habitat-ohjelma** (**UN-Habitat**, ) on Yhdistyneiden kansakuntien alainen ohjelma, jonka tehtävä on edistää sosiaalisesti, taloudellisesti ja ympäristön kannalta kestävää kaupungistumista sekä vähätuloisten asuinolojen parantamista eri puolilla maailmaa.

Habitat perustettiin ensimmäisessä Habitat-konferenssissa Vancouverissa 1976 nimellä *YK:n asuinyhteisökeskus* (United Nations Centre for Human Settlements).  nosti sen statuksen keskuksesta ohjelmaksi 2002. Ohjelman tavoitteena on parantaa merkittävästi vähintään sadan miljoonan slummissa asuvan elinolosuhteita vuoteen 2020 mennessä. Ohjelma pyrkii lisäämään tietämystä kaupungistumisen ja köyhyyden välisistä suhteista, kestävästä kehityksestä, kelvollisesta asumisesta ja hyvästä hallinnosta näihin asioihin liittyvien poliittisten toimintalinjojen muotoilussa. Habitat-ohjelma tuottaa kaupungistumiseen liittyvää tietoa ja antaa asiassa asiantuntija-apua. Valtaosa Habitat-ohjelman käytännön työstä on maiden kanssa toteutettavia yhteistyöhankkeita.

Ohjelmaa rahoitetaan suureksi osaksi vapaaehtoisin avustuksin. Suomi tukee sen työtä vuosittain runsaalla puolella miljoonalla eurolla.

Habitat-ohjelman päämaja sijaitsee Kenian Nairobissa, ja pääjohtajana toimii Maimunah Mohd Sharif.

## Lähteet

## Aiheesta muualla
*Habitat-ohjelman verkkosivusto
Rolando Fonseca

**Rolando Fonseca**:

* Rolando Fonseca Jiménez, costaricalainen jalkapalloilija
* Rolando Jorge Pires da Fonseca, portugalilainen jalkapalloilija
Singaporen Grand Prix 2014

**Singaporen Grand Prix 2014** (virallisesti **2014 Formula 1 Singapore Airlines Singapore Grand Prix**) oli Formula 1 -kauden 2014 14. osakilpailu, joka ajettiin 21. syyskuuta 2014 Singaporen katuradalla Singaporessa.

Kilpailun voitti paalupaikalta startannut Mercedeksen Lewis Hamilton.

## Viikonlopun aikataulu ja sää

## Tulokset
### Aika-ajo

### Kilpailu

### Johtokierrokset

## Muuta
* Kilpailu lopetettiin kahden tunnin aikarajan täytyttyä.
* Jean-Éric Vergne ja Adrian Sutil saivat viisi sekuntia lisäaikaa ohittamisesta radan ulkopuolelta.
* Kamui Kobayashi keskeytti lämmittelykierroksella.

## Lähteet

## Aiheesta muualla

* Singaporen GP 2014 - F1-ruutu
Florencia Molinero

**Florencia Molinero** (s. 28. marraskuuta 1988 Rafaela) on argentiinalainen tennispelaaja. Parhaimmillaan hän on ollut kaksinpelissä WTA-listan sijalla 170 huhtikuussa 2012. Hän on voittanut urallaan yhdeksän ITF-turnausta kaksinpelissä ja 17 ITF-turnausta nelinpelissä.

Vuonna 2011 Molinero pelasi WTA-turnauksen pääsarjassa Aucklandissa, jossa hävisi kuitenkin avauskierroksen ottelunsa.

## Lähteet

## Aiheesta muualla
*
*
47 Ronin

**47 Ronin** on 2013 ensi-iltansa vuonna saanut yhdysvaltalainen toiminnallinen fantasiaelokuva, jonka on ohjannut Carl Rinsch. Elokuvan pääosissa esiintyvät Keanu Reeves ja Hiroyuki Sanada. Elokuva perustuu japanilaiseen 47 rōninin legendaan. Elokuva oli taloudellisesti tappiollinen.

## Näyttelijät

## Lähteet

## Aiheesta muualla
* Virallinen sivusto
My Last Prayer

**My Last Prayer** on suomalaisen heavy metal -yhtye Blackstar Halon esikoisalbumi, joka julkaistiin vuonna 2002 levymerkillä Low Frequency Records. Yhtye julkaisi albumin entisen nimensä **Downfall** alla.

Kappaleesta "Dark Parade" kuvattiin musiikkivideo.

## Kappaleet
#
#
#
#
#
#
#
#
#
#

## Kokoonpano
* Dmitry Martynoff – bassokitara
* Timo Eskelinen – kitara
* Hannu Kumpula – kitara
* Kalle Tulonen – rummut, äänittäjä (bassokitara)
* Jani Peippo – laulu

### Muut tekijät
* Arttu Sarvanne – äänittäjä, miksaaja
* Jarno Alho – äänittäjä (soolokitarat)
* Timo Tyynismaa – kansikuva

## Arvostelut
* Desibeli.net: 
* The Metal Observer: 8/10

## Aiheesta muualla
* 
* My Last Prayer discogs.com -sivustolla

## Lähteet
Japanin Grand Prix 2014

**Japanin Grand Prix 2014** oli Formula 1 -kauden  15. osakilpailu, joka ajettiin 5. lokakuuta Suzuka Circuitilla.

Kilpailun voitti Lewis Hamilton ennen Nico Rosbergia ja Sebastian Vetteliä. Kilpailuun lähdettiin turva-auton takaa rankan vesisateen takia, ja se keskeytettiin 46. kierroksella Jules Bianchin pahan onnettomuuden takia. Hän törmäsi Adrian Sutilin autoa siirtämässä olleeseen nostotraktoriin ja löi rajusti päänsä. Bianchi kuoli onnettomuudessa saamiinsa vammoihin 17. heinäkuuta 2015.

## Tulokset

;Huom
* Pastor Maldonado sai 20 sekunnin aikarangaistuksen ylinopeudesta varikolla.

## Muuta
* Jean-Éric Vergnen ja Pastor Maldonadon lähtöruutuja pudotettiin kymmenellä ylimääräisen moottorin käyttöön ottamisen takia.
* Ensimmäistä kertaa sitten Britannian GP:n 2010 molemmat Ferrarit jäivät ilman MM-pisteitä.
* Lewis Hamiltonin uran 30. voitto.
*Jules Bianchin viimeinen kilpailu.

## Lähteet
* http://www.formula1.com/races/in_detail/japan_931/circuit_diagram.html 
* http://www.mtv.fi/sport/f1/gp.shtml/japani/ 
* http://koti.mbnet.fi/janir/2014/jpn.html 

### Viitteet

## Aiheesta muualla
Irena Pavlovic

**Irena Pavlovic** (s. 28. syyskuuta 1988 Belgrad, Serbia) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 138 lokakuussa 2012 ja nelinpelissä sijalla 107 helmikuussa 2011. Hän on voittanut urallaan neljä ITF-turnausta kaksinpelissä ja 14 ITF-turnausta nelinpelissä.

Pavlovicin ollessa kolmevuotias hänen perheensä jätti Serbian sodan vuoksi ja muutti Ranskaan. Heidän oli tarkoitus palata Serbiaan takaisin sodan päätyttyä, mutta he olivat jo asettautuneet Ranskaan. Pavlovic pelasi Grand Slam -turnauksen pääsarjassa ensimmäisen kerran Ranskan avoimissa 2009.

## Lähteet

## Aiheesta muualla
*
*
Yhdysvaltain Grand Prix 2014

**Yhdysvaltain Grand Prix 2014** ajettiin 2. marraskuuta 2014 Formula 1 -sarjan kauden 17. osakilpailu Circuit of the Americas -radalla, Texasin pääkaupungissa Austinissa. 

## Aika-ajot
Aika-ajosta odotettiin jälleen Mercedeksien kaksintaistelua. Mercedes oli kuitenkin kärsinyt jarruongelmista koko viikonlopun ja paras taistelu paalusta vesittyi Hamiltonin lasittuneeseen etujarrulevyyn. Sotšissa tallimestaruuden varmistanut Mercedes nappasi kuitenkin eturivin ennen Williamseja. Pastor Maldonadon ja Adrian Sutilin suoritukset aika-ajossa olivat mainitsemisen arvoiset. Maldonado oli 11. yli sekunnin viimeiseksi jäänyttä tallikaveriaan nopeampi ja Sutil pääsi aika-ajon kolmososioon ensimmäistä kertaa sitten Silverstonen 2013. Vettel joutui lähtemään kilpailuun varikolta voimayksikön vaihdon takia.

## Kilpailu
Kilpailun startissa kärjen sijoitukset säilyivät, mutta takana kolisi. Sauberin ensimmäisiä pisteitä metsästänyt Sutil joutui Perezin lipsahduksen uhriksi. Läpi koko kilpailun käytiin radalla jatkuvasti taisteluja, muun muassa Ricciardo suoritti muutamia ohituksia.

Kärjessäkin tapahtui. Hamilton johti MM-sarjaa suurella erolla, mutta Abu Dhabin tuplapisteiden ansiosta Rosbergillakin oli vielä mahdollisuus mestaruuteen. Hän voittaisi mestaruuden voittamalla kaikki loput kilpailut huolimatta Hamiltonin sijoituksista. Ensimmäisen stintin Hamilton seurasi tallikaveriaan, mutta keskistintillä kovemmilla renkailla Hamilton pystyi suorittamaan ohituksen pitkän takasuoran päähän. Hamiltonin kauden 10. voitto tarkoitti sitä, että Brasiliassa ja Abu Dhabissa hänelle riittäisi kakkossijat mestaruuteen.

### Tulokset

Jean-Éric Vergne ajoi maaliin yhdeksäntenä, mutta sai 5 sekunnin aikarangaituksen Romain Grosjeanin ohituksessa tapahtuneen osuman takia.

## Muuta
*Marussia ja Caterham tallit joutuivat jättäytymään pois kisaviikonlopusta taloudellisten syiden vuoksi. Tämän takia aika-ajosääntö muuttui ja Q1 ja Q2-vaiheissa pudotettiin kummassakin vain neljä kuljettajaa. Edellisen kerran mukana oli vain 18 autoa Monacon GP:ssä 2005.

## Lähteet
* http://www.formula1.com/races/in_detail/united_states_933/circuit_diagram.html 
* http://www.mtv.fi/sport/f1/gp.shtml/usa/
Brasilian Grand Prix 2014

**Brasilian Grand Prix 2014** (virallisesti **Formula 1 Grande Prêmio Petrobras do Brasil 2014**) oli Formula 1 -kauden 2014 18. osakilpailu. Kilpailu ajettiin 9. marraskuuta Autódromo José Carlos Pacen moottoriradalla, Brasiliassa. 

## Viikonlopun aikataulu ja sää

## Tulokset
### Aika-ajot

* Daniil Kvjatin sijoitusta pudotettiin seitsemällä lähtöruudulla ylimääräisen voimayksikön osan käyttöönoton takia.
* Sergio Pérezin sijoitusta pudotettiin seitsemällä lähtöruudulla edellisen kilpailun kolaroinnin takia.

### Kilpailu

### Johtokierrokset

## Lähteet

* http://www.formula1.com/races/in_detail/brazil_912/circuit_diagram.html 
* http://www.mtv.fi/sport/f1/gp.shtml/brasilia/
Oliiviviirumesikko

**Oliiviviirumesikko** (*Ptiloprora meekiana*) on mesikoiden heimoon kuuluva varpuslintu.

## Levinneisyys
Oliiviviirumesikkoa tavataan Uuden-Guinean saarella Indonesiassa ja Papua-Uudessa-Guineassa. Lajia on kuvattu pääasiassa harvinaiseksi ja paikalliseksi. Sen ei kuitenkaan uskota olevan vaarassa, ja laji on luokiteltu elinvoimaiseksi.

## Lähteet
Punaviirumesikko

**Punaviirumesikko** (*Ptiloprora guisei*) on mesikoiden heimoon kuuluva varpuslintu.

## Levinneisyys
Punaviirumesikkoa tavataan Uuden-Guinean saarella Papua-Uudessa-Guineassa. Lajia on kuvattu yleisestä runsaslukuiseksi sille suotuisissa elinympäristöissä. Se on luokiteltu elinvoimaiseksi.

## Lähteet
Läpinäkyvä

”**Läpinäkyvä**” on Jannan 4. maaliskuuta 2014 julkaistu single. Kappale on toinen singlejulkaisu artistin kesäkuussa 2014 julkaistulta, artistin omaa nimeä kantavalta, ensimmäiseltä suomenkieliseltä studioalbumilta. Kappaleen on säveltänyt Janna yhdessä Henri Lanzin ja William Rappaportin kanssa. Sanoituksen Janna on tehnyt Saara Törmän kanssa. Kappale kertoo päättyvän parisuhteen viimeisistä hetkistä.

Kappaleen Santa Barbarassa kuvattu ja Jaakko ja Kusti Mannisen ohjaama musiikkivideo julkaistiin 21. maaliskuuta 2014. Videolla esiintyy amerikkalaisnäyttelijä C. J. Thomason.

## Kappaleet
#

## Listasijoitukset

## Lähteet
Fayanviirumesikko

**Fayanviirumesikko** (*Ptiloprora mayri*) on mesikoiden heimoon kuuluva varpuslintu.

## Levinneisyys
Fayanviirumesikkoa tavataan Uuden-Guinean saarella Indonesiassa ja Papua-Uudessa-Guineassa. Lajin on kuvattu olevan runsaslukuisin lintulaji sillä korkeusvyöhykkeellä, jolla sitä tavataan. Se on luokiteltu elinvoimaiseksi.

## Lähteet
Nalle Puh: Kevät ja Ruu

**Nalle Puh: Kevät ja Ruu** (engl. *Winnie the Pooh: Springtime with Roo*) on animaatioelokuva vuodelta 2004. Elokuvan juoni muistuttaa Charles Dickensin *[[Joulukertomus (Charles Dickens)|Joulukertomusta]]*, mutta tapahtumat on siirretty joulusta pääsiäiseen. Siinä esiintyvät Nalle Puh -tarinoista tutut hahmot.

Pikku Ruu menee ystäviensä kanssa Kanin luo leikkimään ja juhlimaan pääsiäistä, mutta Kani haluaakin viettää kevätsiivouspäivää.

## Äänirooleissa

Suomenkielinen ohjaus: Annamari Metsävainio (dialogi) ja Ulla Renko (laulut). Suomenkielinen käännös: Annamari Metsävainio (dialogi) ja Ulla Renko (laulut). 

## Lähteet
Top Ranking Eric and the Astronauts in Babylon (albumi)

**Top Ranking Eric and the Astronauts in Babylon** on suomalaisen samannimisen yhtyeen ainoaksi jäänyt albumi. Se julkaistiin vuonna 1980 levymerkillä Johanna.

Albumi julkaistiin CD:nä vuonna 2010.

## Kappaleet
#
#
#
#
#
#
#
#
#
#

### Uusintapainoksen bonuskappaleet
#
#
#
#
#
#
#

## Kokoonpano
* Päivi Tuominen – laulu
* Risto Majaniemi – kitara
* Timo Tuomi – kitara
* Harri Tuominen – bassokitara, valokuvat
* Erik Ahonen – rummut, valokuvat
* Anna-Gee – kosketinsoitin
* Heikki Malaska – syntetisaattori
* Markku Koskinen – pasuuna
* Markku Koivisto – perkussiot

### Muut tekijät
* Jyrki Siukonen – tuottaja
* Risto Hemmi – äänittäjä
* Kimmo Torkkeli – kansikuva, valokuvat
* E. Ahonen – valokuvat
* T. Nättilä – valokuvat

## Aiheesta muualla
* Top Ranking Eric and the Astronauts in Babylon discogs.com-sivustolla
Jussi Pyysalo

**Jussi Pyysalo** on pesäpallon pääsarjan, Superpesis Oy:n toimitusjohtaja. Pyysalo on toiminut tehtävässään 11. helmikuuta 2013 alkaen. Aiemmin Pyysalo on toiminut myös Turku-Pesiksen puheenjohtajana. Pyysalo korvasi tehtävässä aiemmin toimineen Petri Kaijansinkon.

Pyysalo on aikaisemmin toiminut myynti- ja kehittämistehtävissä Teicos Pharma Oy:ssä ja palveluorganisaatio PaintingDb:ssä. Koulutukseltaan Pyysalo on opiskellut tuotantotaloutta Tampereen Teknillisessä yliopistossa ja tietojärjestelmätiedettä Turun yliopistossa.

## Lähteet
Lütschental

**Lütschental** on kunta Bernin kantonissa Sveitsissä.

## Maantiede
Kylä sijaitsee Grindelwaldtalin laaksossa Schwarze Lütschine -joen varrella Grindelwaldin länsipuolella. Joessa on Jungfraubahn AG:n 12 megawatin vesivoimalaitos.

Bernin Alpit kohoavat laakson molemmin puolin noin kahden kilometrin korkeuteen. Eteläpuolella nousee Männlichenvuori 2&nbsp;343 metrin korkeuteen. Pohjoispuolen korkeimpia vuoria ovat Bira (2&nbsp;456 m mpy.) ja Indri-Sägissa (2&nbsp;463 m mpy.)

## Liikenneyhteydet
Lütschentaliin on maantieyhteys moottoritieltä A8 Wilderswilistä, Interlakenin eteläpuolelta. Myös Grindelwaldiin kulkeva Berner Oberland-Bahnen -yhtiön Berner Oberland-Bahn -rata kulkee Lütschinejoen vartta Lütschentalin kautta Interlaken Ostista.

## Lähteet
*
* 

### Viitteet

## Aiheesta muualla
Mikki Hiiren taikajoulu – Lumisia tarinoita

**Mikki Hiiren taikajoulu – Lumisia tarinoita** (*Mickey's Magical Christmas: Snowed in at the House of Mouse*) on animaatioelokuva vuodelta 2001. Se liittyy ''Mikin klubi'' -televisiosarjassa esiteltyyn Hiiriteatteriin.

Elokuvan kehyskertomuksessa Mikin ystävät ovat katsomassa Hiiriteatterin joulushow'ta, mutta jäävät lumimyrskyn saartamiksi. Niinpä heillä on aikaa muistella menneitä jouluja joista kertovat neljä erillistä tarinaa:
* Aku jäällä
* Pluton joulupuu
* Pähkinänsärkijä
* Mikki Hiiren jouluaatto

## Suomenkielisissä äänirooleissa

## Lähteet
Mitä minä sanoin

**Mitä minä sanoin** on Pete Parkkosen ensimmäinen singlejulkaisu hänen omaa nimeään kantavalta studioalbumilta. Kappale on myös Parkkosen ensimmäinen suomenkielinen single. Joonas Angerian ja Janne Huttusen tuottaman kappaleen ovat tehneet Angeria, Parkkonen ja Jussi Huttunen. Kappale kertoo Parkkosen ajasta Idolsista kappaleen tekohetkeen. Sekä siitä, kuinka paljon hän on tehnyt töitä, eikä ole luovuttanut. Kappaleeseen on tehty myös Samu Amunétin ohjaama musiikkivideo.

Kappale nousi viikolla 51/2013 latauslistan seitsemänneksi, joka jäi sen ainoksi sijoitukseksi kyseisellä listalla. Radiolistalla kappale nousi 15:nneksi soitetuimmaksi kappaleeksi.

## Kappaleet
#

## Listasijoitukset

## Lähteet
18 Months

**18 Months** on skotlantilaisen DJ/tuottaja Calvin Harrisin kolmas studioalbumi, joka julkaistiin 26. lokakuuta 2012 Columbia Records levymerkillä. Albumilta julkaistiin sinlget "Bounce", "Feel So Close", "Let’s Go", "We’ll Be Coming Back", "Sweet Nothing", "Drinking from the Bottle", "I Need Your Love" ja "Thinking About You". Kaikki singlet, mukaan lukien "We Found Love" (feat. Rihanna), pääsivät UK Singles Chartin Top 10:een, tehden *18 Months* -albumista ensimmäisen, jossa on yhdeksän kymmenen parhaan joukkoon lukeutuvaa singleä.

## Kappaleet

## Kokoonpano

*Calvin Harris – tuottaja (kaikki kappaleet); sovitus (kappaleet 1–3, 5–7, 10, 11, 13, 14);  instrumentit (kappaleet 1–6, 8–15); laulu (kappaleet 3,7); miksaus (kappale 4)
*Simon Davey – masterointi (kappaleet 1, 5–7, 10–12, 14)
*Dizzee Rascal – räppäys (kappale 12)
*Example – laulu (kappale 5)
*Dillon Francis – instrumentit, tuotanto (kappale 12)
*Ellie Goulding – laulu (kappale 8)
*Kelis – laulu (kappale 2)
*Mark Knight – instrumentit, tuotanto (kappale 9)
*Ayah Marar – laulu (kappale 15)

*Mike Marsh – masterointi (kappaleet 2, 3, 5, 7, 13)
*Scott McCormick – tekniikka (kappale 5)
*Ne-Yo – laulu (kappaleet 13)
*James F. Reynolds – instrumenit, tuotanto (kappale 9)
*Rihanna – laulu (kappaleet 4)
*Nicky Romero – sovitus, instrumentit, tuotanto (kappale 7)
*Phil Tan – mixaus (kappale 4)
*Tinie Tempah - räppäys (kappale 9)
*Karen Thompson – masterointi (kappale 8)
*Florence Welch – laulu (kappale 10)

## Arvostelut
* Metacritic: 57/100
* Allmusic: 
* The Guardian: 
* Billboard: 

## Lähteet
Li Zicheng

**Li Zicheng** (; n. 1605 Mizhi, Shaanxi – 1645 Hurbei) oli taitava kiinalainen kapinajohtaja, joka syrjäytti vuonna 1644 Ming-dynastian viimeisen keisarin Chongzhenin.

Li oli alun perin paikallinen kyläpäällikkö, joka ryhtyi kapinalliseksi Pohjois-Kiinaa koetelleen vuoden 1630 nälänhädän jälkeen. Hän loi kapinapesäkkeen pohjoiseen Shaanxin maakuntaan ja onnistui vähitellen lisäämään kannatustaan sekä laajentamaan vaikutusvaltaansa. Hän oli taitava sotilaallisena johtajana ja käytti itsestään nimitystä *Chuang Wang*, ’iskevä kuningas’. Vuodesta 1639 alkaen hän sai tuekseen useita oppineita, joiden neuvosta hän kielsi sotajoukoiltaan ryöstelyn ja ryhtyi sen sijaan jakamaan takavarikoitua ruokaa ja maata köyhille. Tämä lisäsi hänen suosiotaan ja hänen sankarillisista teoistaan alettiin kertoa tarinoita, jotka levisivät ympäri maan.

Li perusti hallitsemalleen alueelle oman hallinnon ja alkoi muun muassa lyöttää omaa rahaa. Vuonna 1644 hän lopulta julistautui itse keisariksi, ilmoitti perustaneensa Shun-dynastian ja marssi Pekingiin. Hän sai pääkaupungin haltuunsa helposti, sillä keisari Chongzhen joutui omien kenraaliensa pettämäksi. Keisarille uskollinen kenraali Wu Sangui onnistui kuitenkin saamaan Kiinan koillisrajalla eläneet mantšut puolelleen ja voitti Lin joukot Shanhaiguanin taistelussa, jonka jälkeen mantšut valtasivat Pekingin. Li pakeni eteläiseen Hubein maakuntaan, jossa hän kuoli mahdollisesti paikallisten asukkaiden surmaamana. Hänen kuolemastaan on tosin muitakin versioita.

## Lähteet
Marjatta Meritähti

**Eeva Marjatta Meritähti** (s. 1943) on suomalainen säveltäjä, kapellimestari ja musiikkipedagogi, joka on erikoistunut lastenmusiikkiin.

## Ura
Meritähti aloitti pianonsoiton kuusivuotiaana isän kotiin hankkimalla pianolla ja soittotunneilla Viipurin musiikkiopistossa Lahdessa. Hän opiskeli Sibelius-Akatemiassa vuodesta 1962 alkaen, aluksi solistisella osastolla mutta vaihtoi käsikramppiongelmien vuoksi koulumusiikkiosastolle. Meritähti valmistui musiikinopettajaksi 1970 ja jatkoi kapellimestariopintoja Jorma Panulan luokalla vuoteen 1972 saakka. Säveltäjänä Meritähti sanoo olevansa itseoppinut.

Meritähden laajin sävellystyö on Helsingin kaupunginorkesterin tilaama ”orkesteriopassinfonia” *Ihmeellinen maalari*, joka on sävelletty Ellen Niitin runosadun pohjalta. Se ensiesitettiin vuonna 1984 ja myös levytettiin Okko Kamun johdolla. 1970-luvulla syntyivät levytykset *Kissa Kehrääväinen* sekä *Pikku-Marjan eläinlauluja* (1980) Laura Latvalan vuonna 1947 julkaiseman runoteoksen *[[Pikku-Marjan eläinkirja]]* pohjalta. Lapsikuoro Karviaisten esittämänä levyltä kestosuosikiksi on noussut laulu ”Ihahaa”. Yleisradion kevyen musiikin toimikunta valitsi *Pikku Marjan eläinlauluja* -albumin vuoden levyksi 1980.

Meritähti perusti Pessi-lapsikuoron vuonna 1992 Vantaalle ja johti sitä 18 vuotta kevääseen 2010 asti. Musiikkipedagogina Marjatta Meritähti vieroksuu nykyajan kilpailukulttuuria. Niinpä hänen johtamiinsa lapsikuoroihin ei ole pääsykokeita vaan mukaan voi tulla kuka haluaa. Meritähti esiintyy Paatti-nimisen kokoonpanonsa kanssa. Sen kokoonpano laajenee tarpeen mukaan ja vakiojäseniin kuului myös Kosti Kotiranta. Vuonna 1998 Meritähti ohjasi Loviisan teatteriin lastennäytelmän *Amelei, majava ja höperö kuningas.* Hän on tehnyt pitkään yhteistyötä kirjailija Jukka Itkosen kanssa. Sen tuloksena ovat syntyneet Helsingin kulttuuripääkaupunkivuoden tilausteos *Kauas on lyhyt matka* (2000), laulukirja *Maakäki ja Pingviini* sekä laulusarja *Lohi ui ohi* (2002). Meritähti on säveltänyt lauluja myös aikuisille muun muassa Arvo Turtiaisen, Elmer Diktoniuksen ja Katri Valan runoihin.

## Palkintoja ja tunnustuksia
Marjatta Meritähti sai lastenkulttuurin valtionpalkinnon vuonna 2003. Vuonna 1978 hänelle myönnettiin Rauhanpuolustajien tunnustuspalkinto ja vuonna 1983 Vuoden Kiila -palkinto. Hänelle myönnettiin valtion ylimääräinen taiteilijaeläke vuonna 2007.

## Lähteet

## Aiheesta muualla
*Marjatta Meritähti Fono.fi -äänitetietokannassa
*
Sapsojärvet

**Sapsojärvet** ovat keskikokoinen järvi Oulujoen päävesistössä. Se sijaitsee Kainuun maakunnassa, Sotkamon keskustan etelä- ja länsipuolella. Se koostuu kahdesta järvestä: *Iso Sapsojärvi* ja *Pieni Sapsojärvi*. Niiden välissä on Kumpusalmi. Sotkamon Jymyn kotikenttä Hiukan pesäpallostadion on Ison Sapsojärven rannan tuntumassa.

## Säännöstely
Järven vedenpinnan korkeus on 137,9 metriä mpy. Järven vedenpinta on samalla korkeudella kaikilla Sotkamonjärvillä, joita ovat myös Nuasjärvi, Sapsojärvet, Kiantajärvi, Pirttijärvi-Kaitainjärvi ja Iso-Kiimanen. Niitä voi siten pitää  Sotkamonjärvien eri järvialtaina. Tilanne johtuu kuitenkin Kajaaninjoessa olevasta Koivukosken voimalaitoksesta, jonka patoaltaaseen edellä luetellut järvet kuuluvat. Sotkamonjärviä on säännöstelty siten, että Sapsojärvien vedenpinnan korkeudeksi on määrätty raja-arvot 136,20 metriä ja 138,70 metriä mpy.

## Lähteet
Joël Vermin

**Joël Vermin** (s. 5. helmikuuta 1992 Frauenkappelen, Sveitsi) on sveitsiläis-alankomaalainen jääkiekkoilija, joka pelaa NLA-seura Lausanne HC:ssa. Hän osaa pelata sekä laitahyökkääjänä että keskellä. Verminin vahvuuksiin kuuluvat peliäly, hyökkäyspään pelaaminen, kiekonhallinta, kädet ja liike. Hänen heikkouksiinsa kuuluvat voiman puute ja kontaktitilanteiden välttäminen.

## Ura
### Seuraura
Vermin on SC Bernin kasvatti. Hän voitti kaudella 2007–2008 seuran U17-joukkueen sisäisen piste-, maali- ja syöttöpörssin tehoilla 24+21=45, joilla Vermin jakoi sarjan pistepörssin neljännen sijan Rapperswil-Jona Lakersin Benjamin Neukomin ja ZSC Lionsin Eric Arnoldin kanssa. Kaudella 2008–2009 hän ylsi tehoilla 29+25=54 Elite Novizen pistepörssissä kolmanneksi ja jakoi maalipörssin toisen sijan EV Zugin Lino Martschinin ja Kloten Flyersin Kristof Hentesin kanssa. Vermin voitti kevään 2009 pudotuspelien pistepörssin tehoilla 7+9=16 ja kauden päätteeksi sarjan mestaruuden. 

Kaudella 2009–2010 hän oli Bernin A-nuorten paras maalintekijä ja toiseksi paras pistemies Thomas Furrerin jälkeen tehoilla 28+27=55. Vermin jakoi sarjan pistepörssin seitsemännen sijan HC Ambrì-Piottan Gregory Hofmannin ja Inti Pestonin kanssa. Hän debytoi samalla kaudella myös Bernin miesten joukkueessa, jossa Vermin pelasi 12 runkosarjaottelua National League A:ssa. Varsinaisella NLA:n tulokaskaudellaan 2010–2011 hän teki 36 runkosarjaottelussa tehot 1+7=8 sekä 11 playoff-ottelussa tehot 3+3=6. Kaudella 2011–2012 Vermin jakoi 11 osumallaan Bernin sisäisen maalipörssin kolmannen sijan Ryan Gardnerin ja Martin Plüssin kanssa. Kaudella 2012–2013 hän teki NLA:n yhden kauden piste-ennätyksensä tehoilla 13+22=35. Verminin teholukema +26 oli koko liigan paras. Hän voitti kauden päätteeksi Sveitsin-mestaruuden.

Tampa Bay Lightning varasi "yli-ikäisen" (21 vuotta) Verminin seitsemännellä kierroksella 186. pelaajana . Hän teki jo saman vuoden syyskuussa kolmivuotisen tulokassopimuksen joukkueen kanssa, mutta lainattiin samalla kuitenkin vielä Berniin kaudeksi 2013–2014. NLA-kautensa päätteeksi Vermin siirtyi loppukevääksi AHL-joukkue Syracuse Crunchin vahvuuteen. Varsinaisella AHL:n tulokaskaudellaan 2014–2015 hän teki 73 runkosarjaottelussa tehot 12+21=33 sekä kolmessa playoff-ottelussa yhden syöttöpisteen.

Kaudella 2015–2016 Vermin debytoi NHL:ssä. Hän teki NHL-debyyttinsä 19. marraskuuta 2015 New York Rangersia vastaan. Vermin sai ottelussa jääaikaa 10.14 minuuttia.

### Maajoukkueura

Vermin oli voittamassa MM-hopeaa vuoden 2018 MM-kilpailuissa.

Vermin pelasi alle 20-vuotiaiden MM-kilpailuissa vuosina 2011 ja 2012. Hän oli jälkimmäisessä turnauksessa Sveitsin paras pistemies ja maalintekijä tehoilla 4+1=5. Vermin edusti myös Sveitsin alle 17-vuotiaiden maajoukkuetta Euroopan nuorten olympiafestivaaleissa vuonna 2009, jolloin hän voitti hopeaa. Vermin pelasi myös World Junior A Challengessa vuonna 2010 voittaen pronssia.

## Muuta
Verminin isä on alankomaalainen ja äiti unkarilainen.

## Tilastot

## Lähteet
*
*

### Viitteet
NHL-joukkueiden kaikkien aikojen tilastot

Tässä artikkelissa on pohjoisamerikkalaisen jääkiekkosarja **[[NHL|NHL:n]] kaikkien aikojen joukkuetilastot**. Entiset joukkueet tilastoineen on kursivoitu.

## Runkosarjan maratontaulukko
Päivitetty 25. huhtikuuta 2023 (kauden 2022–2023 jälkeen)

## Huomioita
* Detroit Red Wings pelasi vuosina 1926–1930 nimellä Detroit Cougars ja vuosina 1930–1932 nimellä Detroit Falcons.
* Toronto Maple Leafs pelasi vuosina 1917–1919 nimellä Toronto Arenas ja vuosina 1919–1927 nimellä Toronto St. Patricks.
* Chicago Blackhawks pelasi vuosina 1926–1986 nimellä Chicago Black Hawks.
* Dallas Stars pelasi vuosina 1967–1993 nimellä Minnesota North Stars.
* Calgary Flames pelasi vuosina 1972–1980 nimellä Atlanta Flames.
* New Jersey Devils pelasi vuosina 1974–1976 nimellä Kansas City Scouts ja vuosina 1976–1982 nimellä Colorado Rockies.
* Colorado Avalanche pelasi vuosina 1979–1995 nimellä Quebec Nordiques.
* Carolina Hurricanes pelasi vuosina 1979–1997 nimellä Hartford Whalers.
* Arizona Coyotes pelasi vuosina 1972–1996 nimellä Winnipeg Jets ja vuosina 1996–2014 nimellä Phoenix Coyotes.
* Anaheim Ducks pelasi vuosina 1993–2006 nimellä Mighty Ducks of Anaheim.
* Winnipeg Jets pelasi vuosina 1999–2011 nimellä Atlanta Thrashers.
* Brooklyn Americans pelasi vuosina 1925–1941 nimellä New York Americans.
* St. Louis Eagles pelasi vuosina 1917–1934 nimellä Ottawa Senators.
* Cleveland Barons pelasi vuosina 1967–1970 nimellä Oakland Seals ja vuosina 1970–1976 nimellä California Golden Seals.
* Philadelphia Quakers pelasi vuosina 1925–1930 nimellä Pittsburgh Pirates.
* Hamilton Tigers pelasi vuosina 1919–1920 nimellä Quebec Bulldogs.

## Lähteet
* NHL Records - All-Time Regular-Season Standings | NHL Records 
* NHL Teams & Other Hockey Teams | Hockey-Reference.com
Ann-Elise Hannikainen

**Ann-Elise Hannikainen** (14. tammikuuta 1946 Hanko – 19. marraskuuta 2012 Helsinki) oli suomalainen säveltäjä ja pianisti.

Hannikainen syntyi diplomaattiperheeseen Heikki ja Marianne Hannikaisen tyttäreksi. Hän opiskeli pianonsoittoa Tapani Valstan johdolla Sibelius-Akatemiassa 1967–1972 ja säveltämistä Manuel de Fallan oppilaan Ernesto Halffterin johdolla Madridissa 1972 alkaen. Halffter ja Hannikainen elivät yhdessä Espanjassa Halffterin kuolemaan vuonna 1989 asti. Tämän jälkeen Hannikainen muutti takaisin Suomeen. Viimeiset vuotensa hän vietti vanhainkodissa Helsingin Pitäjänmäessä.

Hannikaisen Espanjan-debyytissä vuonna 1973 Valencian kaupunginorkesteri esitti orkesteriteoksen *Anerfálicas*, joka on saanut vaikutteita perulaisesta kansanmusiikista; Hannikainen oli asunut Perussa nelisen vuotta 1960-luvun puolivälissä. Vuonna 1976 kantaesitettiin Helsingin juhlaviikoilla hänen pianokonserttonsa, joka oli sävelletty Manuel de Fallan satavuotisjuhlan kunniaksi.

Vuonna 2015 Metropolia-Ammattikorkeakoulussa kantaesitettiin hänen elämästään kertova ooppera *Säveltäjä Ann-Elise Hannikainen*, jonka on säveltänyt Markus Virtanen.
__NOTOC__
## Teoksia
**Theme and four variations* (1966) pianolle
**Tema con XI Variazioni* (1968) *pianolle*
**Anerfálicas* (1973) orkesterille
**Pensamientos 1974* (1974) pianolle
**Toccata-Fantasia* (1975) pianolle
**Pianokonsertto* (1976)
**Cosmos* (1977) orkesterille
**Cháchara* (1980) huilulle ja pianolle
*Sekstetto (1981) pianolle ja puhallinkvintetille
**Solemne* (1982) pianolle
**Duo* (1984/85) viululle ja pianolle
**Zafra* (1986) viululle ja pianolle
**Hannikaisten laulu* (1995) lauluäänelle ja pianolle

## Lähteet

## Kirjallisuutta
* 
* 

## Aiheesta muualla
*
Abu Dhabin Grand Prix 2014

**Abu Dhabin Grand Prix 2014** oli Formula 1 -kauden 2014 yhdeksästoista ja samalla kauden 2014 viimeinen osakilpailu. Kilpailu ajettiin 23. marraskuuta Yas Marinan moottoriradalla, Abu Dhabissa. 

## Tulokset

## Muuta
* Muista osakilpailuista poiketen Abu Dhabin GP:ssä jaettiin tuplapisteet. Sääntö sai kuitenkin niin paljon kritiikkiä, että siitä luovuttiin seuraavalla kaudella.
* Lewis Hamiltonin uran toinen maailmanmestaruus.
* Will Stevensin ensimmäinen Grand Prix.
* Caterham-talli palasi mukaan kauden päätöskilpailuun ollen kaksi edellistä kilpailua sivussa talousvaikeuksien takia. Kilpailu jäi Caterham-tallin viimeiseksi.
* Adrian Sutilin uran viimeinen kilpailu.
* Kamui Kobayashin uran viimeinen kilpailu.
* Jean-Éric Vergnen uran viimeinen kilpailu.
* Sebastian Vettelin viimeinen kilpailu Red Bullilla.
* Fernando Alonson viimeinen kilpailu Ferrarilla.
* Esteban Gutiérrezin viimeinen kilpailu Sauberilla.
* Ensimmäistä kertaa sitten Monacon GP:n 2005 molemmat Williamsit olivat palkintopallilla.

## Lähteet
* http://www.formula1.com/races/in_detail/abu_dhabi_932/circuit_diagram.html 
* http://www.mtv.fi/sport/f1/gp.shtml/abudhabi/
Anneli Arho

**Marjo Anneli Arho** (s. 12. huhtikuuta 1951 Helsinki) on suomalainen musiikkipedagogi ja säveltäjä.

Anneli Arho opiskeli Sibelius-Akatemiassa musiikin teoriaa sekä sävellystä Jukka Tiensuun johdolla. Hän jatkoi opintojaan Freiburgissa Klaus Huberin ja Brian Ferneyhoughn johdolla. ja suoritti musiikin tohtorin tutkinnon. Hän opettaa Sibelius-Akatemiassa.

Arhon puoliso on säveltäjä Jukka Tiensuu.

## Teoksia
**Minos* (1978) cembalolle, omistettu Jukka Tiensuulle
**Once upon a time* (1980), puupuhallinkvintetto
**Aikaika* (1987) kolmelle sellolle
**Answer* mezzo-sopraanolle, käyrätorvelle ja jousikvartetille (1978)
**Par comparaison* kolmelle sellolle (1981)
**Les temps emboites* kolmelle sellolle (1987)
**Atmosphere* (1997)
**In sordina* (2006)

## Lähteet
Joaquín Larrivey

**Joaquín Oscar Larrivey** (s. 20. elokuuta 1984 Gualeguay, Argentiina) on argentiinalainen jalkapalloilija. Hän on pelipaikaltaan hyökkääjä.

Larrivey siirtyi kesällä 2013 espanjalaisseura Rayo Vallecanoon meksikolaisesta Atlantesta. Hän teki kaudella 2013–2014 pelaamassaan 35 ottelussa 12 maalia.

16. kesäkuuta 2014 Larrivey siirtyi ilmaisella siirrolla galicialaisseura Celta Vigoon. Hän teki seuran kanssa vuoteen 2017 ulottuvan sopimuksen.

## Lähteet

## Aiheesta muualla
* Joaquín Larriveyn esittely ja tilastot Transfermarkt-sivustolla
Did It Again

"**Did It Again**" on australialaislaulaja Kylie Minoguen single. Se julkaistiin *[[Impossible Princess]]* -albumin toisena singlenä 24. marraskuuta 1997. Nimikappaleen ovat kirjoittaneet Kylie Minogue, Steve Anderson ja Dave Seaman.

## Kappalelista
;CD-single 1
# 
# 
# 
# Some Kind of Bliss (Musiikkivideo)

;CD-single 2
# 
# 
# 

;Brittiläinen promo 12" -single
# 
# 

## Esitykset konserteissa
* Intimate and Live Tour
* On a Night Like This Tour

## Listasijoitukset

## Lähteet

## Aiheesta muualla
* Kylie Minoguen virallinen sivusto
Mun (kappale)

**Mun** on toinen singlejulkaisu Pete Parkkosen studioalbumilta ''Pete Parkkonen''. Kappaleen on säveltänyt Joonas Angeria yhdessä Risto Asikaisen kanssa ja se on sanoittanut Niki Duuri. Kappaleeseen tehty Lauri Laukkasen ohjaama ja Havaijilla kuvattu musiikkivideo julkaistiin 12. maaliskuuta 2014.

Kappaleen toistaiseksi ainoa listamerkintä on radiolistan 14. sija.

## Kappaleet
#

## Listasijoitukset

## Lähteet
Jubilee 2000

**Jubilee 2000** oli kansainvälinen liike yli 40 maassa kolmannen maailman velkojen armahtamiseksi. Vuonna 2001 se hajosi useaksi eri järjestöksi.

Liikkeen tukijoita olivat monet kuuluisuudet kuten Bono rockyhtye U2:sta, Quincy Jones, Willie Colón, Muhammad Ali, Bob Geldof, Youssou N'dour, Thom Yorke, N.T. Wright jne.